Постаць гэтага мастака ў сучасным айчынным мастацтве набыла статус захавальніка традыцыі, паслядоўніка вядучых майстроў ХХ стагоддзя – Аркадзя Астаповіча, Віталя Цвірко, Зоі Літвінавай. З аднаго боку, ён утрымлівае першапачаткова высокі ўзровень беларускай рэалістычнай акварэльнай школы, з другога – пастаянна эксперыментуе, ствараючы адмысловы тып метафізічнай акварэлі.